**Anunț public de selecție Responsabil proiecte speciale**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează Anunțul public de selecție a unui *Responsabil de proiecte speciale*, cu posibilitatea depunerii candidaturilor în perioada 27 decembrie 2022 - 4 ianuarie 2023.

**Responsabil proiecte speciale**

**1 post, contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: cel mult 40 de ore/săptămână;**

**Descrierea postului**

Responsabilul de proiecte speciale generează concepte și idei creative și implementează activitățile creative ale asociației în acord cu rolul acesteia în cadrul Programului cultural național „Timișoara - Capitală Europeană a Culturii în anul 2023”.

**Cerințe față de deținătorul funcției**

* Studii superioare în domeniul artelor vizuale, design sau alte discipline similare;
* Foarte bune abilități de comunicare scrisă și verbală în transmiterea viziunii, conceptelor, ideilor și soluțiilor creative;
* Foarte bune cunoștințe de marketing și branding, identitate vizuală, *copywriting* și *user experience* în crearea unor proiecte creative inspiraționale;
* Experiență în *leadership* și *mentoring* în diverse echipe de artiști, designeri, copywriteri, fotografi, editori video;
* Gândire strategică și orientare către soluții;

**Sarcini specifice**

* Coordonează activitățile din cadrul proiectului supervizând direct echipele tehnice, consultanții și alți colaboratori implicați;
* Stabilește relații de colaborare pe termen lung cu partenerii din mass media ai proiectului și asigură suportul logistic pentru aceștia, în funcție de condițiile anterior stabilite;
* Pregătește bugetul și cash-flow-ul proiectului pentru contractele finale în conformitate cu propunerea înaintată, cu comentariile beneficiarului și cu activitățile prevăzute a se desfășura în cadrul proiectului, asigurând resursele necesare bunei desfășurări a acestuia
* Asigură rezolvarea problemelor apărute în realizarea proiectului și informează la timp echipa de management despre problemele apărute și pe care nu le poate rezolva la nivelul său
* Execută orice alte dispoziții date de superiorul ierarhic în realizarea strategiilor pe termen scurt ale companiei în limitele respectării temeiului legal
* Asistă directorul de comunicare în crearea de texte speciale pentru conturile social media și comunicări cu presa română și străină cu care se menține corespondența

**Relații ierarhice în cadrul organizației**

* Se subordonează Directorului Executiv al asociației și, după caz, Managerului de Operațiuni, precum și Directorului de Comunicare;
* Colaborează cu colegii din asociație și cu partenerii asociației;

**Depunerea candidaturii**

Persoanele interesate vor transmite pe adresa de e-mail a asociației, recrutare@timisoara2023.eu, dosarul de candidatură format din:

1. Curriculum vitae;
2. Scrisoare de intenție.

**Termen limită**

Termenul limită de primire a candidaturilor este de 4.01.2023, ora 23.59 (ora României). Interviurile vor avea loc în intervalul 5.01.2023-6.01.2023. Vor fi invitate la interviu doar persoanele care au depus dosarul de candidatură complet.